CELEX: 62018TN0335
Language: sk
Date: 2018-05-31 00:00:00
Title: Vec T-335/18: Žaloba podaná 31. mája 2018 – Mubarak a iní/Rada

201807060491993942018/C 259/653352018TC25920180723SK01SKINFO_JUDICIAL20180531484922Vec T-335/18: Žaloba podaná 31. mája 2018 – Mubarak a iní/Rada
 ---documentbreak--- C2592018SK4820120180531SK0065482492Žaloba podaná 31. mája 2018 – Mubarak a iní/Rada
   (Vec T-335/18)2018/C 259/65Jazyk konania: angličtina
      Účastníci konania
   
   
      Žalobcovia: Gamal Mohamed Hosni Elsayed Mubarak (Káhira, Egypt), Alaa Mohamed Hosni Elsayed Mubarak (Káhira), Heidy Mahmoud Magdy Hussein Rasekh (Káhira), Khadiga Mahmoud El Gammal (Káhira) (v zastúpení: B. Kennelly QC, J. Pobjoy, Barrister, G. Martin a C. Enderby Smith, Solicitors)
   
      Žalovaná: Rada Európskej únie
   
      Návrhy
   
   Žalobcovia navrhujú, aby Všeobecný súd:
   
            —
         
         
            zrušil rozhodnutie Rady (SZBP) 2018/466 z 21. marca 2018, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte, a zrušil vykonávacie nariadenie Rady (EÚ) 2018/465 z 21. marca 2018, ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte, v rozsahu, v akom sa vzťahujú na žalobcov,
         
      
            —
         
         
            určil, že ustanovenia článku 1 ods. 1 rozhodnutia Rady 2011/172/SZBP z 21. marca 2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte a článku 2 ods. 1 nariadenia Rady (EÚ) č. 270/2011 z 21. marca 2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte sa neuplatnia v rozsahu, v akom sa vzťahujú na žalobcov, a
         
      
            —
         
         
            uložil Rade povinnosť nahradiť trovy konania.
         
      
      Dôvody a hlavné tvrdenia
   
   Na podporu svojej žaloby žalobcovia uvádzajú tri žalobné dôvody.
   
            1.
         
         
            Prvý žalobný dôvod je založený na tom, že Rada sa dopustila nesprávneho posúdenia, keď zastávala názor, že kritérium zaradenia osôb do zoznamu podľa článku 1 ods. 1 rozhodnutia a článku 2 ods. 1 nariadenia bolo splnené.
         
      
            2.
         
         
            Druhý žalobný dôvod je založený na tom, že článok 1 ods. 1 rozhodnutia a článok 2 ods. 1 nariadenia sú protiprávne, pretože a) nemajú platný právny základ a/alebo b) porušujú zásadu proporcionality.
         
      
            3.
         
         
            Tretí žalobný dôvod je založený na porušení práv žalobcov stanovených v článku 6 ZEÚ v spojení s článkami 2 a 3 ZEÚ a článkami 47 a 48 Charty základných práv Európskej únie v dôsledku toho, že Rada predpokladala, že súdne konanie v Egypte je v súlade so základnými ľudskými právami.